Šíbl, Jaromír, poslanec NR SR (2023-05-05):
Ďakujem za slovo, pán predsedajúci. Na začiatok, aby som nezabudol na konci, dávam návrh, aby Národná rada Slovenskej republiky hlasovala o tom, že tento návrh zákona vráti predkladateľovi, resp. predkladateľom na dopracovanie v zmysle, podľa § 73 ods. 3 písm. a) rokovacieho poriadku. Pokiaľ ide o pozmeňovací návrh, ktorý predniesol pán poslanec Karahuta, navrhujem a súčasne žiadam, aby o každom jeho bode sme hlasovali osobitne. Pokiaľ ide o výhrady k poslaneckému návrhu zákona, tie by som si možno nechal, keďže sa prihlásim zrejme aj ústne do rozpravy a rešpektujúc pokročilý čas, prejdem rovno k prečítaniu svojho pozmeňujúceho návrhu. Ospravedlňujem sa vopred všetkým, že je trochu dlhší, ale vzhľadom na závažnosť problematiky, ako aj závažnosť narušenia tu skutočne, ak by sme mali použiť správne slovo, ide o kontrarevolúciu proti ochrane životného prostredia v priamom prenose, tak bude trochu dlhší ten pozmeňujúci návrh. Snažili sme sa integrovať všetky relevantné pripomienky z rezortu ministerstva životného prostredia, ktoré je tu teraz nejako ostrakizované a povedal by som, že – staré známe slovenské porekadlo – zlodej kričí, chyťte zlodeja a všetky nedostatky a prehrešky sa hádžu na hlavu ministerstva a ministra Jána Budaja, čo si myslím, že nie je celkom férové. Samozrejme, všetci robíme chyby, ale pri hodnotení našich výkonov by mal rozhodovať pomer úspechov a chýb. A myslím si, že v prípade tohoto ministerstva, zhodujem sa s tými kolegami aj so širokou verejnosťou, ktorú táto problematika zaujíma, že pán minister Budaj je zrejme najlepším ministrom životného prostredia v histórii Slovenskej republiky. Čo neznamená, že nemá nedostatky. To neznamená, že neurobil aj viacero chýb. Ale celkové hodnotenie mi vychádza takto. Teraz prečítam samotný pozmeňujúci návrh. Pozmeňujúci návrh poslanca Národnej rady Slovenskej republiky Jaromíra Šíbla k návrhu poslancov Národnej rady Slovenskej republiky Jaroslava Karahutu, Jozefa Lukáča a Miloša Svrčeka na vydanie zákona o zmene a doplnení niektorých zákonov v oblasti ochrany životného prostredia v súvislosti s reformou stavebnej legislatívy (tlač 1505). 1. Čl. I až III znejú: „Čl. I Zákon č. 44212002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení zákona č. 525/2003 Z. z., zákona č. 364/2004 Z. z., zákona č. 587/2004 Z. z., zákona č. 230/2005 Z. z., zákona č. 515/2008 Z. z., zákona č. 394/2009 Z. z., zákona č. 180/2013 Z. z., zákona č. 91/2016 Z. z., zákona č. 150/2017 Z. z., zákona č. 51/2018 Z. z., zákona č. 177/2018 Z. z., zákona č. 66/2021 Z. z., zákona č. 516/2021 Z. z., zákona č. 375/2021 Z. z., zákona č. 134/2022 Z. z., zákona č. 253/2022 Z. z., zákona č. 516/2021 Z. z., zákona č. 12/2023 Z. z. a zákona č. 517/2022 Z. z. sa mení a dopĺňa takto: 1. V § 3 ods. 2 sa slová „územného rozhodnutia“ nahrádzajú slovami „rozhodnutia o povolení stavby“ a slová „kolaudačného rozhodnutia“ sa nahrádzajú slovami „kolaudačného osvedčenia stavby“. 2. V § 4 ods. 1 sa vypúšťa posledná veta nasledujúceho znenia: „Vodovodná prípojka je vodnou stavbou, ak tak ustanovuje osobitný predpis.2)“ 3. V § 4 ods. 2 sa vypúšťa tretia veta nasledujúceho znenia: „Kanalizačná prípojka je vodnou stavbou, ak tak ustanovuje osobitný predpis.2)“ 4. V § 4 ods. 13 sa slová „vo vyjadrení k dokumentácii pre územné rozhodnutie alebo k dokumentácii pre stavebné povolenie stavby,3a) v ktorej“ nahrádzajú slovami „vo vyjadrení k návrhu stavebného zámeru,3a), v ktorom“. Poznámka pod čiarou k odkazu 3a znie: „3a) § 36 zákona č. 201/2022 Z. z.“ 5. V § 15 odsek 3 znie: „(3) Vlastník verejného vodovodu môže prevádzkovať verejný vodovod, ak spĺňa všetky podmienky vzťahujúce sa na prevádzkovateľa verejného vodovodu podľa tohto zákona a osobitného predpisu, horný index 5), inak je povinný zabezpečiť prevádzkovateľa verejného vodovodu podľa § 5, s ktorým si upraví vzájomné práva a povinnosti uvedené v odseku 4 v písomnej zmluve, ktorá je podmienkou pre vydanie kolaudačného osvedčenia stavby verejného vodovodu.“ 6. V § 15 ods. 5 sa slová „stavebného povolenia“ nahrádzajú slovami „rozhodnutia o povolení stavby“. 7. V § 16 odsek 3 znie: „(3) Vlastník verejnej kanalizácie môže prevádzkovať verejnú kanalizáciu, len ak spĺňa všetky podmienky vzťahujúce sa na prevádzkovateľa verejnej kanalizácie podľa tohto zákona a osobitného predpisu,5) inak je povinný zabezpečiť prevádzkovateľa verejnej kanalizácie, s ktorým si upraví vzájomné práva a povinnosti uvedené v odseku 4 v písomnej zmluve, ktorá je podmienkou pre vydanie kolaudačného osvedčenia stavby verejnej kanalizácie.“ 8. V § 16 ods. 5 v tretej vete sa slová „žiada o stavebné povolenie umiestnenej stavby“ nahrádzajú slovami „žiada o rozhodnutie o povolení stavby“ a v poslednej vete sa slová „stavebného povolenia“ nahrádzajú slovami „rozhodnutia o povolení stavby“. 9. V § 19 ods. 4 sa slová „z podmienok územného rozhodnutia“ nahrádzajú slovami „z územného plánu alebo záväzného stanoviska obce“. 10. V § 19 ods. 4 sa slová „k územnému konaniu11c)“ nahrádzajú slovami „k stavebnému zámeru11c)“. Poznámka pod čiarou k odkazu 11c znie: „11c) § 36 zákona č. 201/2002 Z. z.“ 11. V § 20 ods. 5 v prvej vete sa slová „nadobudnutia právoplatnosti kolaudačného rozhodnutia“ nahrádzajú slovami „vydania kolaudačného osvedčenia stavby“ a v tretej vete sa za slová „do 60 dní od jeho vykonania“ nahrádzajú slovami „do 60 dní od vydania kolaudačného osvedčenia stavby“. 12. V § 20 ods. 6 sa slová „dňom nadobudnutia právoplatnosti stavebného povolenia“ nahrádzajú slovami „dňom overenia projektu stavby“. 13. Poznámka pod čiarou k odkazu 13 znie: „13) zákon č. 282/2015 Z. z.“ 14. V § 35 odsek 2 znie: „(2) Preložku možno vykonať len s písomným súhlasom vlastníka verejného vodovodu alebo verejnej kanalizácie, prípadne prevádzkovateľa vtedy, ak nie sú dotknuté požiadavky na zabezpečenie vody na hasenie požiarov. Tým nie sú dotknuté povinnosti vyplývajúce z osobitného predpisu.22)“ Poznámka pod čiarou k odkazu 22 znie: „22) zákon č. 201/2022 Z. z.“ 15. V § 35 ods. 6 sa slová „kolaudačného rozhodnutia“ nahrádzajú slovami „kolaudačného osvedčenia stavby“ a slovo „zrealizovania“ sa nahrádza slovom „zhotovenia“. 16. Za § 42bd sa vkladá § 42be, ktorý vrátane nadpisu znie: „§ 42be Prechodné ustanovenia k úpravám účinným od 1. apríla 2024...“ (Prerušenie vystúpenia predsedajúcim.)